Nach em bade isch es denn im Auto wiiter zum Hoverdam gange. Det hend mer au no e tour gmacht wo s eus d turbine und so zeigt hend. Nachher sind mer no bi 51°C über de Hoover Damm gloffe... (i bi immer no stolz druf  ;o) Und denn isch es im klimatisierte Auto wider wiiters gange. Mir hend eigentli welle am See na duruf fahre zu eusem Hotel. Aber will s so gwitteret het isch die Strass a eim Ort so überfluetet gsi das mer eus nüme drüber gwagt hend und eifach en umweg zu eusem Hotel gno hend. Obwohl eine mit eme uuegstellte Truck sich denn doch drüber gwaagt het und er het s au gschafft aber mir hend das halt ned welle riskiere... Wo mer denn am abig am 9 oder so im Hotel aacho sind isch susch scho jedes Restaurant zue  gsi und denn hend mer halt no chli Wassermelone und Brot vom Z'morge übercho.